
Koha-aadressi määramine

(Jõesuu tn 141 // Venesilla)

1. Asjaolud ja menetluse käik
Vastavalt Vabariigi Valitsuse 20.12.2007. a. määrusele nr 251 „Aadressiandmete süsteem“ tuleb kogu vabariigis korrastada aadressiandmed.
Ruumiandmete seaduse § 48 lõike 1 kohaselt peab koha-aadress tagama objekti leidmise geograafilises ruumis ning olema kooskõlas aadressiandmete süsteemiga.
Sama seaduse § 57 lõike 1 punkti 2 kohaselt peab koha-aadressi muutma, kui kehtestatud koha-aadress ei ole vastavuses õigusaktides sätestatud nõuetega.
Narva linnas asuv hoonestatud maaüksus katastritunnusega 51103:002:0010, mille aadress Venesilla  ei taga koha-aadressi peamist funktsiooni - koha kiire leitavus, seepärast vajab see muutmist. Objekti aadress peab olema kujul aadressikoht pluss aadressinumber. 
Kinnistu omanikke teavitati aadressi korrastamisest, et neile kuuluva maaüksuse koha-aadress „Venesilla“ muudetakse Jõesuu tn 141. Seepeale tuli põhjendamata keeldumine (dokumendiregister, 07.12.2019 kiri nr 13705/1-12.3).
Seejärel pöördus Narva Linnavalitsus nõu saamiseks Maa-ameti aadressiandmete osakonna poole, kus kinnitati aadressi muutmise vajadust  sõltumata maaomaniku soovist (Maa-ameti 13.12.2019 kiri nr 8-9/19/18723-2, dok.registri nr 1-12.3/13705-3).

Siis Narva Linnavalitsus tegi kinnistu omanikele teise ettepaneku (09.01.2020 kiri nr 1-12.3/13705-4), säilitada nimetus „Venesilla“ ning määrata paralleelaadressiks: Jõesuu tn 141 // Venesilla).  Sellele kirjale vastust ei tulnud.  
Et „Venesilla“ on ajalooline talunimi ja omanik ei soovi loobuda aadressis tema jaoks identiteediväärtuse​ga kohanimest, siis Narva Linnavalitsus koha-aadressi määrajana, tagades koha-aadressi järjepidevuse, järgides linna ühetaolise nummerdamise tava ning lähtudes ruumiandmete seaduse § 48 lõikes 1 sätestatud põhimõttest, viib läbi koha-aadressi korrastamise menetluse määrates maaüksusele koha-aadressi: Jõesuu tn 141 // Venesilla (asendipaan lisatud).
2. Õiguslikud alused
Ruumiandmete seaduse § 54 lõike 1 kohaselt on koha-aadressi määrajaks linna- või vallavalitsus ja § 55 lõike 1 kohaselt teeb aadressitoimingud ning asjakohased otsused koha-aadressi määraja omal algatusel.
3. Otsus
Määrata katastritunnusega 51103:002:0010 maaüksusele aadress Narva linn, Jõesuu tn 141 // Venesilla.

4. Rakendussätted
4.1 Narva Linnavalitsuse Arhitektuuri- ja Linnaplaneerimise Ametil teha korraldus teatavaks kinnistu omanikele;

4.2  Korraldus jõustub teatavakstegemisest;

4.3 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

